**GODIŠNJE IZVJEŠĆE O PROVEDBI PROVEDBENOG PROGRAMA OPĆINE MATULJI**

**ZA 2024. GODINU**

**NOSITELJ IZRADE: OPĆINA MATULJI**

**Veljača 2025.**

# UVOD

Općina Matulji je sukladno Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17) donijela kratkoročni akt strateškog planiranja - Provedbeni Program Općine Matulji za razdoblje 2021. - 2025. godine.

U donesenom Provedbenom programu definirani su prioriteti na način da su u skladu s prioritetima Plana razvoja Primorsko-goranske županije za razdoblje 2022.-2027. te sukladno ciljevima Nacionalne razvojne strategije Republike Hrvatske do 2030. godine. Tako su određena četiri prioritetna područja na temelju kojih su mjere raspoređene po odabranim ciljevima.

Godišnje izvješće o provedbi Provedbenog programa izrađeno je na temelju članka 26. Zakona o strateškom planiranju i upravljanju razvojem Republike Hrvatske kojim je propisano da jedinica lokalne samouprave izvješćuje putem lokalnog koordinatora godišnje regionalnog koordinatora o provedbi provedbenog te u skladu s Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 44/23), Priručnikom o strateškom planiranju (Verzija: 3.0, Svibanj 2020., Ministarstvo regionalnoga razvoja i fondova Europske unije) te Uputama za izradu polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave (Dokument: UI-PGI/PP-2 Inačica: 1.0, lipanj 2022., Ministarstvo regionalnoga razvoja i fondova Europske unije).

Ovo izvješće o provedbi Provedbenog programa je izvješće o napretku u provedbi mjera, aktivnosti i projekata te ostvarivanju pokazatelja rezultata za razdoblje od 1. siječnja do 31. prosinca 2024. godine te se javno objavljuje i dostavlja regionalnom koordinatoru. Izvješće se sastoji od opisnog djela te tabličnog prikaza s podacima o napretku u provedbi svake pojedine mjere.

# 1. PREGLED STANJA U UPRAVNOM PODRUČJU

U izvještajnom razdoblju i dalje su prisutne promjene u pogledu gospodarsko-ekonomske situacije u Hrvatskoj obzirom na općenito povećanje cijena potaknut što je negativno utjecalo na raspoloživi dohodak građana, iako je situacija gledajući na zapošljavanje i rast plaća povoljnija u odnosu na prošlu godinu, što se vidi iz povećanja prihoda od poreza na dohodak.

Rast cijena negativno utječe i na financijski značajnije investicije koje su planirane budući je neizvjesno kako će se cijene kretati te da li će se moći iznaći sredstva za financiranje investicija.

Izmjene poreznih propisa krajem 2023. godine utjecale su na smanjenje proračunskih prihoda, posebice od poreza, no novo zapošljavanje te rast plaća kompenziralo je gubitak prihoda.

Općina Matulji je tijekom izvještajnog razdoblja provodila aktivnosti i projekte sukladno donesenim mjerama Provedbenog programa kao i donesenom Proračunu za 2024. godinu.

# 2. IZVJEŠĆE O NAPRETKU U PROVEDBI MJERA

Kako je već navedeno Općina Matulji Provedbenim programom je odredila četiri prioritetna područja na temelju kojih su mjere raspoređene po odabranim ciljevima.

Prioritet 1 „Poticanje poduzetničke klime i razvoj turizma“, u skladu je sa Prioritetom 1 Primorsko-goranske županije: „Pametna regija konkurentnog gospodarstva baziranog na znanju i naprednim tehnologijama“. Fokus prioriteta je na jačanju poduzetničkih aktivnosti i gospodarskom rastu.

Prioritet 2 „Unaprjeđenje kvalitete života stanovnika i veći životni standard“, u skladu je s ciljevima dva prioritetna područja Plana razvoja PGŽ koji se primarno odnose na kvalitetu života djece, mladih i obitelji, kao i zdravlje i blagostanje. Navedeni prioriteti Primorsko-goranske županije su slijedeći: prioritet 2 - „Djeca i mladi u fokusu“ i Prioritet 5 - „Ravnomjernim razvojem do europskog standarda i visoke kvalitete života za sve građane“.

Prioritetom 3 „Učinkovito upravljanje prostorom i zaštita okoliša“ teži se ka uspostavi sustava pametnog i održivog korištenja prostorom i prirodnih resursa te zaštiti okoliša. Prioritet 3 u skladu je s prioritetom 3 Plana razvoja PGŽ - „Zelena tranzicija temeljena na održivom upravljanju i korištenju vlastitih resursa“, koji sadrži ciljeve koji se odnose na upravljanje prostorom i prirodnim resursima, zelenu tranziciju te javnu i komunalnu infrastrukturu.

Prioritet 4 „Povećanje učinkovitosti Općinske uprave“ odnosi se na daljnji razvoj kvalitete i unaprjeđenje usluga i standarda Općinske uprave u službi građana. Prioritet 4 u skladu je s prioritetom 5 „Ravnomjernim razvojem do europskom standarda i visoke kvalitete života za sve građane“ Plana razvoja PGŽ.

Općina Matulji je tijekom izvještajnog razdoblja provodila aktivnosti i projekte sukladno donesenim mjerama Provedbenog programa kao i donesenom Proračunu za 2024. godinu.

## 2.1. ANALIZA STATUSA PROVEDBE MJERA

Od ukupno 26 mjera definiranih Provedbenim programom koje se odnose na 2024. godinu za sve mjere je započela provedba, odnosno imaju status provedbe „U tijeku“.

U nastavku se nalazi tablica s prikazom statusa provedbe mjera za izvještajno razdoblje 01.01.-31.12.2024. godine za svaku mjeru definiranu Provedbenim programom.

|  |  |
| --- | --- |
| **Naziv mjere** | **Status provedbe mjere** |
| Podrška jačanju konkurentnosti mikro, malog i srednjeg poduzetništva | U TIJEKU |
|  |
|  |
| Unaprjeđenje uvjeta i organizacije rada predškolskih ustanova | U TIJEKU |  |
|  |
|  |
| Stvaranje stabilnog, sigurnog i podržavajućeg okruženja za zasnivanje i zaštitu obitelji | U TIJEKU |  |
|  |
|  |
| Unaprjeđenje uvjeta i organizacije rada školskih ustanova | U TIJEKU |  |
|  |
|  |
| Održivo i učinkovito planiranje prostora | U TIJEKU |  |
|  |
|  |
| Održivo i učinkovito upravljanje imovinom u funkciji lokalnog razvoja | U TIJEKU |  |
|  |
|  |
| Održivo i učinkovito upravljanje prostorom i poticanje razvoja zelene infrastrukture | U TIJEKU |  |
|  |
|  |
| Protupožarna zaštita i spašavanje | U TIJEKU |  |
|  |
|  |
| Održivo korištenje komunalne infrastrukture | U TIJEKU |  |
|  |
|  |
| Poticanje razvoja održive komunalne infrastrukture te dostupnih i priuštivih usluga na području Općine | U TIJEKU |  |
|  |
|  |
| Održavanje komunalne infrastrukture | U TIJEKU |  |
|  |
|  |
| Podrška razvoju suvremene prometne infrastrukture | U TIJEKU |  |
|  |
|  |
| Poboljšanje održivosti sustava javnog prijevoza | U TIJEKU |  |
|  |
|  |
| Osiguranje kvalitetnog, dostupnog i priuštivog pristupa zdravstvenim uslugama | U TIJEKU |  |
|  |
|  |
| Razvoj mreže institucijskih i izvan institucijskih oblika skrbi za sve društvene skupine | U TIJEKU |  |
|  |
|  |
| Poticanje razvoja kulture i održivo korištenje kulturne baštine kao temelja regionalnog i lokalnog identiteta | U TIJEKU |  |
|  |
|  |
| Poticanje unaprjeđenja sustava sporta i sportskih djelatnosti | U TIJEKU |  |
|  |
|  |
| Djelovanje predstavničkog tijela | U TIJEKU |  |
|  |
|  |
| Djelovanje izvršnog tijela | U TIJEKU |  |
|  |
|  |
| Djelovanje mjesnog odbora Pasjak | U TIJEKU |  |
|  |
|  |
| Djelovanje mjesnog odbora Šapjane | U TIJEKU |  |
|  |
|  |
| Djelovanje mjesnog odbora Mune | U TIJEKU |  |
|  |
|  |
| Djelovanje mjesnog odbora Žejane | U TIJEKU |  |
|  |
|  |
| Djelovanje ostalih mjesnih odbora | U TIJEKU |  |
|  |
|  |
| Povećanje učinkovitosti općinske uprave | U TIJEKU |  |
|  |
|  |
| Zaštita prava nacionalnih manjina | U TIJEKU |  |
|  |
|  |

Detaljnije obrazloženje o statusu provedbe mjera dano je u tabličnom prikazu izvješća.

Od investicija u društvenu infrastrukturu, završen je projekt ugradnje fotonaponskih panela na zgradi Zdravstvenog centra Matulji te je završeno uređenje zgrade Doma Permani i Doma Rukavac za potrebe praone Dječjeg vrtića Matulji. Izrađena je projektna dokumentacije za izgradnju područnog dječjeg vrtića u Rukavcu te ishođena građevinska dozvola. Započelo je uređenje dječjeg igrališta u sklopu Dječjeg vrtića Matulji (područni objekt Rupa-Lipa). Izrađen je dio projektne dokumentacije za rekonstrukciju i uređenje Doma Hangar.

Od komunalne infrastrukture, u tijeku su investicije na izgradnji/rekonstrukciji nerazvrstanih cesta - ceste GM-4, ceste GM-1, ceste B-C-C1 (RZ-2), sabirne ulice unutar poslovne zone Mučići II, ceste Biškupi unutar UPU-8, ceste GM-5, dionice ceste "gornje igralište", spojene ceste Branka Laginje - Jankovićava cesta, ceste 43. istarske divizije, stambene ulice u zoni K4 unutar UPU Matulji te ceste 43. istarske divizije - Milana Frlana. U tijeku su radovi na izgradnji igrališta Principi.

U okviru društvenih djelatnosti tijekom godine realizirani su programi i aktivnosti u području kulture, predškolskog odgoja, školstva, sporta, socijalne skrbi i zdravstvene zaštite, kao i provedba aktivnosti projekata „Zajedno u pomoći potrebitima“ za koja su dobivena sredstva iz EU fondova koji je započeo u drugom polovici godine. Također, redovno su provođene aktivnosti sukladno podnesenim zahtjevima stranaka za dodjelu pomoći iz socijalne skrbi, za novorođeno dijete, za sufinanciranje programa predškolskog odgoja, prijevoza učenika i studenata, a sve sukladno donesenim odlukama.

Gledajući izvršenje proračuna prema planiranim rashodima i izdacima postotak izvršenja iznosi 60,7%, dok gledajući izvršenje proračuna na prihodovnoj strani, postotak izvršenja je 92,6%.

Obavljanje upravnih i drugih poslova iz djelokruga rada Općine odvija se redovno i neometano, bez većih poteškoća i problema uz rad i trud službenika čime se osigurava učinkovita provedba mjera iz Provedbenog programa.

## 2.2. PODACI O PRORAČUNSKIM SREDSTVIMA ISKORIŠTENIM ZA PROVEDBU POJEDINE MJERE

Provedbenim programom je za svaku mjeru utvrđen i procijenjeni trošak provedbe mjere povezujući se na planirane proračunske stavke. U izvještajnom razdoblju izvršenje proračunskih sredstava za provedbu svih mjera iznosi ukupno 10.212.230,76 eura.

U nastavku se nalazi tablica s prikazom iznosa utrošenih proračunskih sredstava za izvještajno razdoblje 01.01.-31.12.2024. godine za svaku mjeru definiranu Provedbenim programom.

|  |  |  |
| --- | --- | --- |
| **Naziv mjere** | **Procijenjeni trošak  provedbe mjere  2022.-2025.** | **Iznos utrošenih proračunskih sredstava 01.01.-31.12.2024.** |
| Podrška jačanju konkurentnosti mikro, malog i srednjeg poduzetništva | 615.052,25 | 172.665,69 |
| Unaprjeđenje uvjeta i organizacije rada predškolskih ustanova | 9.079.774,55 | 2.387.226,43 |
| Stvaranje stabilnog, sigurnog i podržavajućeg okruženja za zasnivanje i zaštitu obitelji | 8.356.155,14 | 267.925,44 |
| Unaprjeđenje uvjeta i organizacije rada školskih ustanova | 1.567.471,54 | 444.184,82 |
| Održivo i učinkovito planiranje prostora | 478.403,73 | 32.623,86 |
| Održivo i učinkovito upravljanje imovinom u funkciji lokalnog razvoja | 11.951.434,94 | 1.037.567,69 |
| Održivo i učinkovito upravljanje prostorom i poticanje razvoja zelene infrastrukture | 2.051.280,21 | 131.238,09 |
| Protupožarna zaštita i spašavanje | 2.000.361,36 | 520.254,26 |
| Održivo korištenje komunalne infrastrukture | 468.098,14 | 54.046,34 |
| Poticanje razvoja održive komunalne infrastrukture te dostupnih i priuštivih usluga na području Općine | 10.287.431,65 | 314.722,90 |
| Održavanje komunalne infrastrukture | 5.936.439,69 | 1.477.771,40 |
| Podrška razvoju suvremene prometne infrastrukture | 630.427,49 | 112.508,92 |
| Poboljšanje održivosti sustava javnog prijevoza | 3.171.065,98 | 784.313,52 |
| Osiguranje kvalitetnog, dostupnog i priuštivog pristupa zdravstvenim uslugama | 326.865,95 | 77.934,80 |
| Razvoj mreže institucijskih i izvan institucijskih oblika skrbi za sve društvene skupine | 1.685.850,82 | 306.519,37 |
| Poticanje razvoja kulture i održivo korištenje kulturne baštine kao temelja regionalnog i lokalnog identiteta | 1.575.431,43 | 409.453,20 |
| Poticanje unaprjeđenja sustava sporta i sportskih djelatnosti | 1.218.609,92 | 236.964,36 |
| Djelovanje predstavničkog tijela | 521.429,12 | 110.425,29 |
| Djelovanje izvršnog tijela | 642.204,67 | 151.446,28 |
| Djelovanje mjesnog odbora Pasjak | 194.442,04 | 10.829,61 |
| Djelovanje mjesnog odbora Šapjane | 57.283,08 | 597,09 |
| Djelovanje mjesnog odbora Mune | 92.645,77 | 2.805,13 |
| Djelovanje mjesnog odbora Žejane | 14.298,01 | 269,30 |
| Djelovanje ostalih mjesnih odbora | 160.687,96 | 21.606,70 |
| Povećanje učinkovitosti općinske uprave | 4.808.068,15 | 1.139.918,83 |
| Zaštita prava nacionalnih manjina | 40.498,40 | 6.411,44 |

## 2.3. ZAKLJUČAK O OSTVARENOM NAPRETKU U PROVEDBI MJERA

Promatrajući ostvarenje mjera Provedbenog programa Općine Matulji za ovo izvještajno razdoblju može se zaključiti da je ostvaren napredak te da se mjere provode prema planiranoj dinamici i da je napredak kod većine mjera u skladu s planiranim. Sve mjere su tijeku provedbe, dok su kod određenih mjera pojedini pokazatelji ostvareni ispod ciljne vrijednosti za 2024. godinu. Djelomično zaostajanje provedbe mjere gledajući iskorištenje proračunskih sredstava u izvještajnom razdoblju je i dalje u dijelu investicija u komunalnu i ostalu infrastrukturu, a radi vanjskih čimbenika na koje se ne može utjecati.

# 3. DOPRINOS OSTVARENJU CILJEVA JAVNIH POLITIKA

Općina Matulji provedbom mjera planiranih u Provedbenom Programu doprinosi provedbi posebnih ciljeva definiranih Planom razvoja Primorsko-goranske županije za razdoblje 2022.-2027., a time i razvojnim smjerovima i strateškim ciljevima Nacionalne razvojne strategije Republike Hrvatske do 2030. godine budući se Plan razvoja Primorsko-goranske županije temelji se na Nacionalnoj razvojnoj strategiji.

Tako se provedbom mjera Provedbenog programa Općine Matulji doprinosi provedbi sljedećih posebnih ciljeva utvrđenih Planom razvoja Primorsko-goranske županije za razdoblje 2022.-2027.:

1.2. Gospodarski rast usmjeren na jačanje izvoza podizanjem produktivnosti i digitalnu transformaciju

2.1. Podrška osnivanju i funkcioniranju obitelji te razvoj sustava brige o djeci i mladima

3.1. Pametan i održiv pristup upravljanju prostorom i prirodnim resursima

3.3. Kvalitetna, dostupna i održiva javna i komunalna infrastruktura na cjelokupnom području županije

5.1. Regija zdravlja i kvalitete života

5.2. Visok socijalni standard i dostojanstveno starenje

5.3. Razvoj kulture i sporta te poticanje kreativnosti

5.5. Razvoj mikroregija aktiviranjem razvojnih potencijala.

U nastavku se navode najvažniji rezultati ostvareni provedbom mjera Provedbenog programa Općine Matulji o okviru svakog od posebnih ciljeva iz Plana razvoja Primorsko-goranske županije tijekom izvještajnog razdoblja.

**1.2. Gospodarski rast usmjeren na jačanje izvoza podizanjem produktivnosti i digitalnu transformaciju**

* Proveden je javni poziv za financiranje programa, projekata i manifestacija koje provode udruge i druge organizacije civilnog društva u 2024. godini te su dodijeljena sredstva za provedbu 5 programa iz područja unapređenja i promocije poljoprivrede
* Proveden je Javni poziv za podnošenje zahtjeva za dodjelu potpora poljoprivredi na području Općine Matulji za 2024. godinu sukladno Programu potpora poljoprivredi na području Općine Matulji od 2023. do 2025. godine te su dodijeljene 22 potpore poljoprivrednicima
* Proveden je Javni poziv poduzetnicima za dodjelu potpora za poticanje razvoja malog gospodarstva Općine Matulji za 2024. godinu sukladno Programu poticanja malog gospodarstva Općine Matulji te su dodijeljene 64 potpore
* Proveden je projekt postave špina na biciklističkim stazama na području Općine Matulji

**2.1. Podrška osnivanju i funkcioniranju obitelji te razvoj sustava brige o djeci i mladima**

* Redovno se provode programi u Dječjem vrtiću Matulji
* Sufinanciran je smještaj za 23 djece u ustanovama predškolskog odgoja drugih osnivača te obrtima za čuvanje djece za pedagošku godinu 2023./2024. i 2024./2025.
* Izrađena je projektna dokumentacije za izgradnju područnog dječjeg vrtića u Rukavcu te ishođena građevinska dozvola
* Redovno se sufinanciraju dodatni programi osnovnih škola
* Redovno su vršene mjesečne isplate stipendija (126 korisnika)
* Redovno se podmiruju troškovi za sufinanciranje prijevoza učenicima i studentima (623 korisnika)
* Organizirane su pripreme za maturu koje je koristilo 25 učenika i pomoć u učenju koje je koristilo 88 učenika

**3.1. Pametan i održiv pristup upravljanju prostorom i prirodnim resursima**

* Izrađen je prijedlog UPU 7 poslovne zone Mali Brgud (K7) za javnu raspravu i nastavljena je izrada Izmjena i dopuna UPU 14 poslovne zone Miklavija (K8)
* Uređeno je prostor zgrade Doma Permani te Doma Rukavac (za potrebe praone Dječjeg vrtića Matulji)
* Izvršena je ugradnju fotonaponske sunčane elektrane na zgradi Zdravstvenog centra Matulji
* Započelo je uređenje dječjeg igrališta u sklopu DV Matulji (područni objekt Rupa-Lipa)
* Izrađen je dio projektne dokumentacije za rekonstrukciju i uređenje Doma Hangar
* Proveden je Javni natječaj za dodjelu sredstava za financiranje programa, projekata i manifestacija koje provode udruge i druge organizacije civilnog društva u 2024. godini te su dodijeljena sredstva za provedbu 1 projekta u području zaštite okoliša
* Proveden je Javni poziv za provedbu programa preuzimanja i zbrinjavanja azbestnog krovnog pokrova sa zgrada te je 29 korisnika ostvarilo pravo na sufinanciranje preuzimanja i zbrinjavanja azbestnog krovnog pokrova
* Nabavljen je električni komposter za biooptad za Dječji vrtić Matulji što je sufinancirano iz Fonda za energetsku učinkovitost i zaštitu okoliša
* Dana je pomoć komunalnom društvu na nabavu spremnika za odvojeno prikupljanje otpada
* Provedene su aktivnosti prema donesenom Programu zaštite divljači na području Općine Matulji
* Redovno se sufinancira rad Javne vatrogasne postrojbe Opatija te Dobrovoljnog vatrogasnog društva Kras-Šapjane

**3.3. Kvalitetna, dostupna i održiva javna i komunalna infrastruktura na cjelokupnom području županije**

* Sufinancirana je izgradnja vodoopskrbe i sanitarne odvodnje na cesti GM5-odvojak 5 te vodoopskrba na cesti GM-1 - 3.etapa
* Sufinancirana su 3 priključka na kanalizacijsku mrežu
* U tijeku su investicije na izgradnji/rekonstrukciji nerazvrstanih cesta - ceste GM-4, ceste GM-1, ceste B-C-C1 (RZ-2), sabirne ulice unutar poslovne zone Mučići II, ceste Biškupi unutar UPU-8, ceste GM-5, dionice ceste "gornje igralište", spojene ceste Branka Laginje - Jankovićava cesta, ceste 43. istarske divizije, stambene ulice u zoni K4 unutar UPU Matulji te ceste 43. istarske divizije - Milana Frlana
* U tijeku su radovi na izgradnji igrališta Principi
* Redovno je održavana postojeća komunalna infrastruktura (nerazvrstane ceste, javnoprometne površine, građevine javne odvodnje oborinskih voda, javne zelene površine, građevine, uređaji i predmeti javne namjene, groblja, javna rasvjeta, čistoća javnih površina)
* Sufinancirana je projektna dokumentacija za investicije u javnu infrastrukturu - rekonstrukcija raskrižju D8 i RZ12 u Mučićima, raskrižje u centru Matulja
* Sufinancirano je izvođenje radova rekonstrukcije ceste, oborinske odvodnje i nogostupa na ŽC 5047
* Redovno je podmirivana subvencija za javni autobusni prijevoz i željeznički prijevoz

**5.1. Regija zdravlja i kvalitete života**

* Provedeno je 7 preventivnih programa (zdravstveni pregledi - 366 korisnika, fitness programi - 95 korisnika, fizikalna terapija i rehabilitacija za žene - 80 korisnik)
* Redovno se odvija rad Savjetovališta za djecu, mlade i obitelj - 65 korisnika za logopedske usluge za učenike, 35 korisnika za usluge socijalnog pedagoga, 31 korisnika za psihološko savjetovanje (individualno savjetovanje i obiteljske terapije)
* Sufinancirana su 4 zdravstvena programa Doma zdravlja Primorsko-goranske županije - Palijativna skrb, Posebno dežurstvo, Tečaj za trudnice i Tečaj za dojenje

**5.2. Visok socijalni standard i dostojanstveno starenje**

* Redovno su sufinancirane aktivnosti Crvenog križa i programa Pomoć u kući (11 korisnika)
* Dodijeljene su pomoći iz socijalne skrbi za ukupno za 637 korisnika
* Redovno je isplaćivana naknada za troškove stanovanja za 22 korisnika te naknada za troškove ogrjeva za 18 korisnika
* Dodijeljeno je 310 pomoći umirovljenicima povodom Uskrsa te 570 pomoći povodom Božića umirovljenicima, osobama s invaliditetom te osobama slabijeg imovinskog stanja
* Proveden je javni poziv za financiranje programa, projekata i manifestacija koje provode udruge i druge organizacije civilnog društva u 2024. godini te su dodijeljena sredstva za provedbu 5 programa iz područja socijalne skrbi
* Dodijeljeno 80 naknada za novorođenu djecu sukladno odluci
* Redovno su se provodile aktivnosti projekta Zajedno u pomoći potrebitima - 81 korisnik, od toga s područja Općine Matulji 45 korisnika

**5.3. Razvoj kulture i sporta te poticanje kreativnosti**

* Redovno se sufinancira rad Gradske knjižnice i čitaonice Viktor Car Emin Opatija i Pomorskog i povijesnog muzeja Hrvatskog primorja Rijeka za rad Memorijalnog centra Lipa
* Proveden je Javni natječaj za dodjelu sredstava za financiranje programa, projekata i manifestacija koje provode udruge i druge organizacije civilnog društva u 2024. godini te su dodijeljena sredstva za provedbu 49 programa, projekata i manifestacija u kulturi
* Provedeno je 5 - Mića zvončarska smotra, Zvončarska smotra, Na Lisinu ko' nekad, Matuljske ljetne večeri i Božićna štorija
* Redovno sufinanciranje rada 17 sportskih klubova preko Zajednice sportskih udruga

**5.5. Razvoj mikroregija aktiviranjem razvojnih potencijala**

* Tijekom godine održano je 8 sjednica Općinskog vijeća.
* Redovno su isplaćivane naknade za financiranje političkih stranaka
* Redovno su provođene aktivnosti 16 projekata za koje su dobivena sredstava iz EU i nacionalnih i županijskih fondova

Prilog 1.: Tablični prikaz godišnjeg izvješća o provedbi provedbenog programa 2024

OPĆINSKI NAČELNIK

Vedran Kinkela